
ПОСТОЯННА КОМИСИЯ ПО НАУКА, ИНОВАЦИИ И ОПЕРАТИВНИ ПРОГРАМИ


ПРОТОКОЛ №28

Днес, 22.06.2022 г., от 09:00 часа, в Зала 1, находяща се на ет. 1, в сградата на Община Бургас, ул. „Александровска“ 26, се проведе заседание на Постоянната комисия по наука, иновации и оперативни програми.		
На заседанието на комисията присъстваха  проф. д-р Севдалина Турманова – зам.-председател и членове: Тони Минасян, Виолета Илиева, Иво Баев и Георги Георгиев.
Отсъстваха: проф. д-р Сотир Сотиров – председател, Георги Събев- член.
[bookmark: _GoBack]От общинска администрация присъстваха: Йорданка Ананиева - зам.-кмет „Образование, здравеопазване, социални дейности и младежки политики“, инж. Чанка Коралска - зам.-кмет "Строителство, инвестиции и регионално развитие".
На заседанието на Комисията присъстваха ученици и студенти по инициатива „Модел Общински съвет“, организирана от Община Бургас.
Заседанието откри и ръководи зам.-председателят на ПКНИОП - проф. д-р Севдалина Турманова , като с 5 гл. „за“, 0 гл. „против“ и 0 гл. „въздържали се“, се прие следният 
ДНЕВЕН РЕД

1. ОбС 08-00-12891  Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас 

2. ОбС 08-00-12930 Докладна записка от Димитър Николов - кмет на Община Бургас, относно: Поемане на дълг по реда на Закона за общинския дълг чрез финансов инструмент “Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства – II етап, образователна инфраструктура и зелена енергия в гр. Бургас“

3. ОбС 08-00-12916 Докладна записка от Димитър Николов - кмет на Община Бургас, относно: Осигуряване на допълващо финансиране за дейностите по проект „Европейска гаранция за детето“, финансиран от Европейската комисия и изпълняван в партньорство между Община Бургас и УНИЦЕФ България 

4. ОбС 08-00-12923 Докладна записка от Димитър Николов - кмет на Община Бургас, относно: Предоставяне на помещение-част от имот публична общинска собственост разположено на партерния етаж в югоизточната част на двуетажна обществена сграда „Дом на нефтохимика“ с обща застроена площ 166,60 кв. м за нуждите на проект за създаване на Енергиен офис
---------------------------------------------------------------------------------------
Точка 1

ОбС 08-00-12891
Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас
След като се запознаха с докладната записка и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение.
 ---------------------------------------------------------------------------------------
Точка 2

ОбС 08-00-12930
Докладна записка от Димитър Николов - кмет на Община Бургас, относно: Поемане на дълг по реда на Закона за общинския дълг чрез финансов инструмент “Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства – II етап, образователна инфраструктура и зелена енергия в гр. Бургас“
Йорданка Ананиева - зам.-кмет „Образование, здравеопазване, социални дейности и младежки политики“ представи докладната записка.
Виолета Илиева заяви, че за превеждане в съответствие с капацитета на образователните сгради, стои въпросът за намиране на средства за изграждане на поне още две училища, за да може физическата среда да отговаря на нормативните изисквания.
След кратки дебати и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение.
 ---------------------------------------------------------------------------------------
Точка 3

ОбС 08-00-12916
Докладна записка от Димитър Николов - кмет на Община Бургас, относно: Осигуряване на допълващо финансиране за дейностите по проект „Европейска гаранция за детето“, финансиран от Европейската комисия и изпълняван в партньорство между Община Бургас и УНИЦЕФ България

Йорданка Ананиева - зам.-кмет „Образование, здравеопазване, социални дейности и младежки политики“ представи докладната записка. Ананиева уточни, че целодневното присъствие на специалистите в образователната институция е една работеща практика, която дава много добри резултати при работа с деца със специални образователни потребности.
Иво Баев зададе въпрос относно изпълнението на тази програма през летния сезон в детските градини. Ананиева отговори, че поради пълния капацитет на групите в детските градини, община Бургас стартира нова програма „Заедно за образованието“ съвместно с два университета и студенти, които се обучават в специалност „Предучилищна и начална училищна педагогика“.
След кратки дебати и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното

СТАНОВИЩЕ:
Подкрепя проекта за решение.
 ---------------------------------------------------------------------------------------
Точка 4
ОбС 08-00-12923
Докладна записка от Димитър Николов - кмет на Община Бургас, относно: Предоставяне на помещение-част от имот публична общинска собственост разположено на партерния етаж в югоизточната част на двуетажна обществена сграда „Дом на нефтохимика“ с обща застроена площ 166,60 кв. м за нуждите на проект за създаване на Енергиен офис
Инж. Чанка Коралска - зам.-кмет "Строителство, инвестиции и регионално развитие" представи подробно докладната записка и отговори на въпроси на членовете на Комисията.
След кратки дебати и в резултат на явно гласуване, с 4 гл. "за", 0 гл. "против" и 1 гл. "въздържали се", членовете на Постоянната комисия по наука, иновации и оперативни програми приеха следното

СТАНОВИЩЕ:
Подкрепя проекта за решение.
--------------------------------------------------------------------------------------
                                                           ЗАМ.- ПРЕДСЕДАТЕЛ:   ………………………..
		                                   (ПРОФ. Д-Р СЕВДАЛИНА ТУРМАНОВА) 


ПРОТОКОЛИСТ:    ………………………
			(Гергана Чанакова)

